[{"text_idx": "#000000", "text": "Kui me kunagi alustasime Valkla puhkekeskuse opereerimist, siis ma pidevalt mo\u0303tlesin, et ma peaksin blogi pidama, aga ma kunagi ei jo\u0303udnud meie juhtumisi kirja panna. Ta\u0308na aga oli mul eriline dejavu-hetk ja ma kihvatasin ...ja siis seda hetke oma so\u0303braga jagades tuletas ta mulle meelde, et ma pean selle uue projekti pajatused ko\u0303ik kirja panema, et oleks endalgi hiljem huvitav lugeda."}, {"text_idx": "#000001", "text": "Aastal 2016 vo\u0303tsime me neljakesi (2 perekonda) opereerida puhkekeskuse Tallinnast 30 km kaugusel. Tegemist oli 1950-ndatest olnud pioneerilaagriga, mis la\u0308ks eraka\u0308tesse 90-ndate alguses. Meie vo\u0303tsime selle u\u0308le seisukorras kus viimane remont oli seal tehtud ilmselt ca 2000 a. alguses. Meie po\u0303hiro\u0303hk la\u0308ks restoranimaja (pioneerilaagri so\u0308o\u0308kla alates 1970-ndatest) remontimisele, mis oli remonti na\u0308inud samuti ilmselt 2000-mingil aastal. U\u0308heso\u0303naga va\u0308sinud ja ajale jalguja\u0308a\u0308nud.\nSest 2020 aasta oktoobrist me seda kohta kahjuks enam ei opereeri. Po\u0303hjust pole vaja ilmselt kaugelt otsida \u2013 koroona viirus. Meil oli valida: kas lo\u0303petame aasta lo\u0303pus pu\u0308ksid jalas vo\u0303i kevadel pu\u0308ksata. Valisime 1. variandi.\nSelleks hetkeks oli meie neljasest tandemist juba alles ja\u0308a\u0308nud kolm. Kui me lo\u0303petasime, otsustasime me Raigoga, et na\u0308eme ennast ka tulevikus midagi sarnast tegemas, aga olulisemalt va\u0308iksemas mahus."}, {"text_idx": "#000003", "text": "Me piidlesime juba suvel kinnisvaraportaalidest erinevaid kohti, kus saaks sarnast puhkekohta teha. Millist ku\u0308site?\nVeekogu kaldal olev puhkekompleks, kus saab korraldada seminare, suvepa\u0308evi, pulmasid ja lihtsalt pere ja so\u0303pruskonnaga puhata. Aga see peaks olema selline relax koht, kuhu korraga ei torma 4000 inimest kui o\u0303ues paistab pa\u0308ike ja termomeeter na\u0308itab +20 kraadi.\nSelline koht, kus sa hommikul a\u0308rkad ra\u0308hni toksimise peale ja kui aknast va\u0308lja vaatad, tunned ennast eriti rahulolevana, et sa just selle koha puhkuseks valisid.\nJa \u201clast but not least\u201d seal PEAB saama head so\u0308o\u0308ki ja jooki.\nTagasi otsingute juurde. Igatahes ku\u0308lastasime suvel erinevaid objekte ja maalappe, et leida seda pa\u0308ris enda kohta. Aga kuni su\u0308giseni ja lepingu lo\u0303petamiseni eelmises kohas me seda kohta ei leidnud \u2013 ilmselt otsisime valest kohast."}, {"text_idx": "#000004", "text": "Ja siis sattusime me oktoobrikuu algul oma pere ja so\u0303prade perega seiklema Lo\u0303una-Eestisse ja kujutage ette, ko\u0303ik a\u0308gedad kohad olid reserveeritud. Me lo\u0303puks ku\u0308ll midagi leidsime, aga see kogu kombo \u2013 kuppelmaastik, imelised metsad vaheldumas va\u0308ikeste ja\u0308rvedega, igal majal on sauna ko\u0303rval oma tiik/ja\u0308rv \u2013 see ta\u0308iega lummas meid."}, {"text_idx": "#000005", "text": "Meie tahame kaaaaa saunast otse ja\u0308rve hu\u0308pata, ja\u0308rvekaldal ku\u0308mblustu\u0308nnis \u201cspaatada\u201d ning pa\u0308rast kamina ko\u0303rval raamatud lugeda, head paremat nosida ja mo\u0303nusat Itaalia veini ko\u0303rvale libistada."}, {"text_idx": "#000006", "text": "Pilt selge \u2013 muudame suunda. Who cares, et uus koht peaks Tallinnast tunnise autoso\u0303idu kaugusele ja\u0308a\u0308ma. Nii nagu kiirteel so\u0303ites ei avasta sa u\u0308htegi riiki, nii pole mo\u0303tet otsida kogu Eestimaa ilu Tallinna la\u0308hedalt..."}, {"text_idx": "#000007", "text": "Olime juba mitu na\u0308dalat oma vanast to\u0308o\u0308st jo\u0303udnud puhata. Kinnisvaraportaale kammisime ca korra na\u0308dalas la\u0308bi, lootes, et kriis turismis paiskab just su\u0308gisel turule huvitavaid pakkumisi \u2013 eksisime.\nU\u0308hel hetkel ja\u0308i mulle silma mittemidagiu\u0308tleva pealkirjaga kuulutus. Mind ko\u0308itis selle kuulutuse pildil oleva maja arhitektuur \u2013 to\u0303eline no\u0303ukaaja pa\u0308rl ja seda minu arust ko\u0303ige paremas mo\u0303ttes. Maast katuseni viilkatusega suvila maxi-versioon. Woohaaa! A\u0308ge, mida minu ka\u0308ed ja pintsel selle majaga suudaks teha. Mul peab alati film peas jooksma hakkama kui ma mingit kohta vaatan ja siin hakkas, nagu ka ko\u0303ikides teistes kohtades, mida me vaatamas ka\u0308isime. AGA, siin sain ma esimest korda ka oma kaaslase, Raigo, a\u0308ra lummata. Nimelt oli siin juba olemas vool (elekter) ja 40 amprit, OMG! Ja see pole veel ko\u0303ik. Siin on o\u0303uevalgustus! Ja see pole mitte proz\u030cektor maja ku\u0308ljes vaid midi-suuruses ta\u0308navalaternad paigutatud u\u0308le terve puhkemaja u\u0308mbritseva territooriumi. Need olid need \u201cmu\u0308u\u0308giartiklid\u201d, mis Raigole peale la\u0308ksid ja siis TEMA otsustas, et see koht sobib :)\nOli paar asja veel, aga nendega me ei saa hetkel eputada, sest \u201cits complicated\u201d, aga selle koha staar on ikkagi ja\u0308rv. Majade kooslus ja\u0308rve kaldal ja po\u0303himo\u0303tteliselt mitte u\u0308htegi naabrit u\u0308mbruskonnas, VEEL mitte."}, {"text_idx": "#000008", "text": "Pa\u0308rast kolme pikka kuud paberimajandamist, finantsprognooside tegemist, a\u0308riplaani kirjutamist, 4-5 korda selle koha ku\u0308lastamist on Saarja\u0308rve puhkemaja lo\u0303puks meie (ja panga) oma.\nPeale notarit so\u0303itsime kohe kohta u\u0308le vo\u0303tma. Kui maakler ja endine omanik olid lahkunud, avasime s\u030campanja. Eufoorias tegime so\u0303pradele veel live videosid ja naersime o\u0303nnestumise u\u0308le \u2013 me ostsime puhkemaja ja\u0308rve a\u0308a\u0308res!"}, {"text_idx": "#000009", "text": "O\u0308o\u0308seks la\u0308ksime hotelli, kus pool o\u0308o\u0308d uurisime ja puurisime saadud dokumente ja projekte. Proovisime aru saada, mille ja millises tegelikus seisukorras olime endile soetanud (nu\u0308u\u0308d mo\u0303ni tark kinnisvaraguru raputab kindlasti pead, aga noh kindlasti on asju, milles meie oleme kinnisvaragurust pa\u0308devamad).\nHommikul ka\u0308isime vallas ennast ja enda plaane tutvustamas ning uurimas, mida ja kuidas me vo\u0303ime teha ja mida mitte.\nNu\u0308u\u0308d tagasi Saarja\u0308rvel vo\u0303tsime endile aega ja kaustiku ning hakkasime ja\u0308rgmisi ka\u0308ike kirja panema ja plaane tegema, selle aja jooksul (3h) suutsime me 4 korda omavahel riidu/so\u0303nelema minna \u2013 tundub va\u0308ga hea algus."}, {"text_idx": "#000010", "text": "Saarja\u0308rve tee, Viira ku\u0308la, Ra\u0308pina vald"}]